
Coordinador di Dangui Oduber 


Arthuro Vallejo Jr. a biaha pa Colombia pa 
delibera cu institutonan di cuido di salud 



Minister di Salubridad Publico, Dangui Oduber a 
confirma cu su coordinador, Arthuro Vallejo Jr. a bi- 
aha pa Colombia pa bishita diferente clinica pa ne- 
gocia un mihor tarifa pa Gobierno. E intencion ta p’e 
haci un evaluacion pa wak cua instituto medico ta 
mihor pa AZV sigui cu nan pa loke ta cuido medico. 

No ta mal idea, pero e pregunta cu tin ta, pakico AZV 
no a manda un persona pa compaña Arthuro Vallejo, 
pa negocia, pero Gobierno ta manda un solo persona. 
No ta conoci, ki dia e coordinador di Minister Dangui 
Oduber lo ta bek, y haya sa e resultado di e bishita 
di trabao aki. 

Tabata algun luna atras, e propio Director di AZV, 
Ruben Goedhoop a biaha, y a bishita diferente in- 
stitutonan medico n’e diferente ciudadnan pa awor, 
manda coordinador di Minister Dangui Oduber pa 
bay negocia un mihor tarifa. 

Minister Xiomara Ruiz-Maduro, reacciona riba carta di Raymond Knops 

Minister Otmar Oduber vs EcoGas: 

Ta EcoGas a triplifica su 
prijs na clientenan y ta 
malinforma comunidad 

Gobierno nunca a aumenta e tipping fee 



DIALUNA Minister di Desaroyo Teritorial, 
Infrastructura y Medio Ambiente, Otmar 
Oduber a elabora durante rueda di prensa 
semanal di Gobierno riba varios topico. Du- 
rante di e rueda di prensa e mandatario a 
reacciona riba un comunicado publica di 
parti EcoGas den medionan di comunica- 
cion encuanto e ‘tippin fee’. 

E clientenan mas grandi di e compania en 
cuestion t’esnan comercial (90%), entre es- 
aki hotelnan di Aruba. 

Dia 1 september 2018 Gobierno a manda un 
carta dirigi na AHATA mirando cu e tempo 
ey ya caba e compania a pretende comosi- 
fuera Gobiero a aumenta tipping fee pa cual 
nan mester aumenta nan prijs. 

E hecho segun Minister Oduber a indica ta, 
cu e compania en cuestion a triplifica nan 
prijs e tempo ey pa nan clientenan. 
Ponencia di EcoGas den e articulo ta, cu Go- 
bierno lo a negocia pa aumenta e tipping 
fee, cual no t’e caso. 

‘Aña pasa ora cu a bisa cu mester di un fase 
transitorio pa yega n’e solucion definitivo y 
cu nos no por sigui tira sushi mas na Parki- 
etenbos, a tuma e decision pa sinta cu un 
compania local cu tabata por a ‘bale’ di e su- 
shi dor di separa un parti di dje yama ‘RDF’. 
Siguientemente den forma ordena, con- 
forme condicion y normanan internacional, 
ta dera nan na cierto parti di Aruba, den 
e caso aki a apunta Sero Teishi’, Minister 
Oduber a splica. 



E tempo ey, pa por a yega na un prijs, den e 
contract entre Gobierno cu EcoGas, a busca 
hunto un compania di accounting cu mester 
determina e costo di e proceso pa forma e 
sushi den ‘bales’ y pa despues por dera es- 
aki. Pues cuanto e ta costa e compania Eco- 
Gas pa hinca e sushi den e ‘bales’, pa despu- 
es por wordo dera dor di Serlimar. 

E contract ta papia di un servicio na Gobier- 
no p’e sushinan cu ta recoge na cas, ta duna 
EcoGas esaki pa nan traha nan den bales/ 
empake y ta entrega esaki bek na Serlimar 
pa dera nan. Pues di e tempo ey a palabra 
cu e costo pa nan por haci e trabou y cobra 
Gobierno ta 120 florin per ton. 

Di e otro banda a sali cu e ta costa Serlimar 
pa dera e bales den forma responsabel ha- 
cienda uzo di tubo di gas y liners, 60 florin. 
Gobierno e ora ey a bisa, mirando cu na Par- 
kietenbos pa mas cu 20 aña pasa e tipping 
fee ta 60 florin, ta mantene e mesun suma 
di tipping na Parkietenbos. 

E mesun 60 florin di tipping fee cu ta wordo 
cobra pa añas, ta wordo cobra n’e compania 
tambe, pa nan wordo dera. 

EcoGas al contario a dicidi cu apesar cu e 
tabata dunando servicio caba pa 60 florin 
(90% comercial), unabes cu a yega na acu- 
erdo di cuanto mester cobra Gobierno pa 
procesa sushi a dicidi pa aumenta e 120 flo- 
rin riba su clientenan (esey ta un deal entre 
e compania y cliente). 

Minister Oduber a enfatisa cu ningun mo- 
mento tabatin un negociacion di aumento 



di tipping fee. Pesey kier ta hopi cla cu es- 
aki y ta lamenta cu e compania por purba 
malinforma comunidad. Minister Oduber 
ta enfatisa cu Gobierno no a ricibi ningun 
fondo adicional den e proceso aki, y no por 
uza Gobierno como cabay pa gana placa cu 
ne den un negoshi. Esey ta algo como cli- 
ente mester dicidi si ta acepte of no y tambe 
e comerciente lo mester percura p’e prijs di 
nan servicio. 

Atrabes di imagennan den e rueda di Prensa 
Minister Oduber a ilustra algun imagen di 
e compania depositando ilegalmente bales/ 
sushi n’e dam di Moko. 

Pues e mesun tipo di servicio cu tabata wor- 
do brinda na Gobierno, nan tabata haci cu 
nan sushi, pero sin paga tipping fee y bay 
na Moko pa dera e bales y tira sushi creando 
nan propio dump ilegal dump, cu Gobierno 
mester a bay para y a cobra nan. 

Patras di EcoGas tambe tabata deposita 
producto cu ta resta di nan sushinan, cual 
tambe ta ilegal. Tur esaki enbes di paga e 
tipping fee na Parkietenbos. Cual t’e reali- 
dad d e situacion. 

Concluyendo Minister Otmar Oduber a in- 
dica cu companianan tey pa haci negoshi y 
traha placa, pero Gobierno tey pa percura 
cu tin un proceso cu ta na bienestar general 
di pais Aruba y no pa un comerciente gana 
placa riba dje, cual ta parti di e maneho cu a 
bin ta haciendo durante e Gobernacion aki. 
Pa yega na un solucion duradero pa maneho 
di desperdicio na Aruba. 

Minister Otmar Oduber a dicidi di 

Revoca tur contract di compra 
di casnan den Seroe Colorado 


GOBIERNO a cuminsa na revoca e 
contratonan di compra di casnan den 
Seroe Colorado cu ex Minister Benny 
Sevinger a otorga na su hendenan, 
prome di a baha. Aparentemente tin 
hopi di e supuesto cumpradornan aki 
no ta cumpliendo cu e convenio pa cual 
nan a haya e casnan aki cumpra. 

Ta trata aki di 87 cas den Colony, na 
Seroe Colorado, cu a ser bendi di acu- 
erdo cu un contrato di huur. Di acuer- 
do cu Minister Otmar Oduber, hopi pa 
no bisa mayoria di e casnan aki a ser 
otorga na famia, amigo y miembronan 
di partido AVP, 

Ta resulta cu te cu dia di awe, tin 
varios di e supuesto doñonan cu no a 
paga ni un cen pa un cas, despues cu 


pa varios aña hopi di e casnan aki ta 
den mal estado, pero asina mes a ser 
bendi. 

Pesey Minister Otmar Oduber a pidi 
DIP (Directie Infastructuur & Plan- 
ning) pa cuminsa actua. Esnan cu no 
ta of no por cumpli cu e condicion pa 
cual nan a haya un di e casnan aki, lo 
wordo revoca di inmediato y coregi e 
forma di haci negosh aki. 

OPCION 

Riba e pregunta na Minister Otmar 
Oduber, kico e ta pensa di haci cu e 
casnan aki, e mandatario a duna di 
conoce cu tin 2 opcion. 

Un di opcion ta, pa pone tur e casnan 
aki bao di e fundacion cu ta ser crea, 
cuta Aruba Property Fund hunto cu 27 



otro cas di Gobierno cu ta den masha 
mal estado. 

Intencion di e APF lo maneha e casnan 
aki, inverti pa drecha nan, pa despues 
sera huur of bende nan, di acuerdo cu 
e prijs di mercado. Pesey lo pone tur e 
propiedadnan aki den un N.V. di Go- 
bierno. Of di acuerdo cu prijs di mer- 
cado, bende e casnan aki na vidishi, cu 
ta un otro opcion. 

Si Gobierno revoca e contrato di com- 
pra di un persona cu si ta cumpliendo, 
por spera cu lo hiba Gobierno Corte, ta 
un di e remarkenan cu nos a haya. 


No ta Ruud Bakas ta ser investga, 
pero tambe tur envolvi, e.o. 
Departamento di Pathologia 


HEFE di Laboratorio di HOH, Ruud 
Bakas a yega ayera tardi for di Hulan- 
da y awe mainta e lo tin un encuentro 
cu Director Medico di Dr. Horacio E. 
Oduber Hospital. Tur hende ta pun- 
ta dede riba Ruud Bakas como unico 
responsabel, pa loke ta pasando cu e 
PaP-testnan, pero e rabo ta mas largo 
cu hopi hende ta kere. 

Awe mainta Ruud Bakas lo tende si e 
ta wordo suspendi, cu pago mientras 
cu e investigacion ta tumando lugar 
of ta wordo manda cas sin pago. Pero 
hecho ta cu mientras cu tin un inves- 
tigacion andando, no por permiti e hefe 
di Laboratorio drenta edificio di HOH 


y sigur e no por drenta Laboratorio. 
Tin un investigacion andando, pero 
mientras cu esaki ta tumando lugar, 
mas puito ta saliendo. 

Parce no por culpa Ruud Bakas so di e 
modus operandi cu e PaP-testnan. 

Asina p.e. por tende cu esnan den 
Pathologia, encabesa pa dr. Lozano, 
dr. Rous y Hefe di Seccion di Patho- 
logia, y asina e.o. e nomber cu ta ser 
menciona ta di Cyrielle Lacle-Dirksz, 
nan tur ta complice di e modus operan- 
di, e.o. enbes di manda e testnan aki 
Hulanda, e investigacion di e testnan 
ta ser haci na Aruba mes. 



Ki veracidad por duna n’e investiga- 
cion medico aki? Pesey e investigacion 
cu HOH a institui, prome di pas’e over 
pa un investigacion forensico y conse- 
cuentemente entrega un denuncia pe- 
nal. 

Pesey awe Ruud Bakas lo keda sus- 
pendi di su trabao, cu of sin pago. Esey 
gerencia di HOH tin cu dicidi despues 
di reuni cu e Hefe di Laboratorio di 
HOH. 

Minister Xiomara Ruiz-Maduro, reacciona riba carta di Raymond Knops 

Gobierno ta atendiendo e 
retonan financiero na un forma 
diligente y transparente 

No tin espacio pa wega politico barata di opositor 



E informacion cu ta circula den fin di siman cu un 
carta a yega di Hulanda den cual ta duna Gobierno 
di Aruba 1 luna pa aumenta BBO, manda 300 amb- 
tenaar cas y introduci Sugar-Tax no ta cuadra cu 
realidad. 

Locual cu tin riba mesa ta un carta di Secretario di 
Estado, Raymond Knops dirigi na Minister Presi- 
dent Wever-Croes den cual ta escala e preocupacion 
di Hulanda p’e situacion financiero di Aruba. 

Den e carta ta señala e preocupacionnan treci di- 
lanti pa CAFT den nan ultimo corespondencia cu 
Minister di Finanza y ta relata nan n’e protocol fir- 
ma na november 2018. 

E Secretario di Estado kier mas claridad riba e re- 
forma fiscal y kier pa inclui e gastonan di personal 
relata n’e Plan pa atende Crisis Social na nos pais 
tambe bou di e plafond di gasto di personal acorda 
den e protocol. 

Secretario di Estado, Raymond Knops a manda pidi 
Minister President informacion p’asina por atende 
cu e situacion di Aruba den e proximo reunion di Con- 
seho di Minister di Reino fin di augustus proximo. 



Esey t’e esencia di e carta y ta di lamenta cu atrobe 
cierto medio di comunicacion kier purba bruha tera 
pa motibo politico. Na ningun momento e Secretar- 
io di Estado a exigi pa hisa BBO, manda hende cas 
of introduci sugartax, segun Minister Xiomara Ruiz 
Maduro. 

Con Gobierno di Aruba ta cumpli cu locual a wordo 
acorda den e Protocol ta prerogativo di Aruba. 

Ta bisto cu lo kier bruha e informacion treci dilanti 
durante negociacion cu sindicato den cual Minister di 
Finanza a informa cu pa crea espacio financiero pa 
paga indexering di 3,6% lo mester manda mas di 300 
empleado publico cas. 

Aruba su situacion financiero, debi n’e megadebe crea 
p’e Gobierno anterior, ta exigi atencion serio. 

No tin espacio aworaki pa wega politico barata di 
opositor, ni tampoco di media liga na nan. 

Gobierno ta atendiendo e retonan na un forma dili- 
gente y transparente y ta invita oponentenan pa cor- 
da riba bienestar di full Aruba. Bruhamento di tera ta 
causa intrankilidad bou pueblo y daño inecesario na 
nos pais. Den e dianan nos dilanti lo brinda mas in- 
formacion, Minister Xiomara Ruiz Maduro a conclui.. 

ABC-nan di Public Relations den seminario diahuebs proximo 


E seminario PR pa principiante (PR for 
beginners) ta bay duna un bista di locual 
ta Public Relations (iniciativa of campa- 
ña) cualnan ta actividadnan di comuni- 
cacion cu ta promove visibilidad, ta for- 
ma e perpectivanan publico y ta motiva 
cambio. 

Pa sa kico tur por logra cu PR ta impor- 
tante pa sa kico exactamente e ta ensera. 

Tur actividad cu ta crea intencional- y 
strategicamente pa crea un imagen pu- 
blico positivo, pa tanto negoshi, organ- 
isacion non profit y personalidadnan 
manera, artista, lidernan den comuni- 
dad y mucho mas. 

Ta considera PR como un media cu bo ta 
conquista of gana e opinion publico den 
un diferente manera cu den mercadeo. 

Den e seminario lo trata e diferencianan 
y lo por duna mas informacion di e dife- 
rente gruponan cu mester comunica cu 
ne pa tin exito. 

Ademas lo trata e diferente herment- 
nan cu PR ta usa pa logra metanan poni. 
Comunicado, cartanan pa bende idea y 
trahamento di un lista di factor cu tin di 
tene cuenta cune. 

Tin media cu bo ta gana y media cu bo 
tin di paga pa saca e informacion desea. 

Seminario di PR for Beginners ta pa in- 
spira hende, pa traha mas enfoca y duna 
mas idea cu por yuda un PR den su fun- 
cion. 

Suzy Maduro tin mas di 30 aña trahan- 
do como PR y comunicador den diferente 
sector. Pa mas informacion por bishita 
mi website na www.suzvmaduro.com 

E area ta indica den ROP 201 9 - 2029 como area di naturalesa 

Ningun momento a indica 
cu lo privatisa Bubali Plas 



DURANTE rueda di prensa di Gobierno, Minister Otmar 
Oduber a trece informacion en corto dilanti pa loke ta mal 
informacion treci dilanti pa un grupo den medionan social. 
Ultimamente pa motibo cu tin hopi trabou tumando lugar 
particularmente cu regla y leynan, comunidad ta poniendo 
mas y mas atencion n’e aspectonan aki tambe. Pa cual ta 
hopi importante p’e informacion corecto wordo treci dilanti 
y pa gruponan no haci uzo di nan plataforma pa mal in- 
forma comunidad. 



BO MESTER Dl WASTE BUCKET RESIDENCIAL 
OF COMERCIAL? 


20 yrd 
Big Bucket 


15 yrd 

Jtmior Bucktt 


TOvrd 




Smoll 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RDFLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Un situacion di mas recien t’esun di Bubali Plas, cual e 
organisacion Aruba Birdlife Conservation a expresa di tal 
forma cu ta duna e impresion di cu Gobierno lo ta bay priva- 
tisa Bubali Plas. Esaki ta propio dirigentenan di Gobierno a 
duna di conoce, pa cual Minister Oduber a tuma e momento 
pa bisa cu absolutamente cu esaki NO t’e caso. 

A1 contrario, manera cu por mira riba e mapa di ROP 2019 
— 2029, Bubali Plas y area ta indica (amplia) como area di 
naturalesa protegi cu no por wordo desaroya. 

Locual cu Gobierno a menciona recientemente ta cu e plan- 
ta di Rioolwaterzuiveringsinstallaties (RWZI) cu ta cerca di 
Bubali Plas ta den un situacion sumamente deplorabel, y 
cu esey cierto momento ta pensando den direccion di priva- 
tisa esaki of independise for di Gobierno, den un stichting 
ofNV. 

Mescos cu e problema di desperdicio, dump etc. e maneho di 
awa sushi tambe ta un problema latente. 

E planta di RWZI mester wordo renoba, mirando cu e ta 
bay haci 47 aña den servicio. 

Un planta cual ta paga 1.7 miyon florin pa aña na coriente, 
mientras cu e calidad no ta n’e nivel cu ta desea y tin su 
peligernan grandi cual Gobierno ta reconoce. 

Pa cual a haci peticion na expertonan, TNO y fundacionnan 
internacional pa yega mas liher posibel n’e decision cu lo 
mester bay tuma. 

Den e simannan nos dilanti, lo tin mas informacion di esa- 
ki, Minister Oduber a finalisa. 

Companianan cu ta 
transporta Piedra, 
desperdicio, santo, 
mata, of material 
mester cuminsa 
respeta ley, tapa 
loke bo ta transporta 

DURANTE di control cu tur dia Bureau City 
Inspector ta haci, a bin tuma nota diabierna cu un 
truck di un compania di piedra na Barcadera ta- 
bata transporta piedra pa Barcadera y cu e truck 
aki no tabatin un lona pa tapa e piedranan. 
Mesora nos a yega n’e lugar caminda cu e piedra lo 
mester ser deposita y a papia cu e doño di e com- 
pania pa por laga pone un lona riba e dumptruck 
pa evita cu e piedra y/of desperdicio lo por cay riba 
caminda publico. 

E doño a priminti cu den futuro esey lo bay t’e caso. 
Diasabra durante di dia BCI a bin nota cu e truck- 
nan aki tabata transporta piedra y sin cu esaki ta- 
bata tapa cu lona atrobe y p’e motibo aki BCI kier 
a pone tur doño di companianan di dumptruck pa 
uza un tapa/lona ora di transporta santo/desperdi- 
cio/oiedra/mata of cualkier otro material. 

Den nomber di Bureau City Inspector, Robby 
Rosel kier a pidi cooperacion na tur cu ta trans- 
porta cualkier forma di desperdicio, sant,m piedra 
of material pa dump of otro destinacion, por fabor 
corda tapa esaki p’asina bo no susha Aruba y evita 
di haya un boet di Polis. 

Hunto nos tur ta coopera pa mantene nos Aruba 
limpi y bunita y alabez nos ta evita di haya un 
boet. Si abo ta wak esaki raport’e na Polis of BCI. 

Request for Expression of Interest for a pilot project of Electronic 

Monitoring System through leasing 

For the enforcement of penal, correctional and immigration laws, the Ministry of Justice, 
Security and Integration of Aruba (MJSIA) is urgently seeking to start a pilot project for 
electronic monitoring of applicable penal c.q. administrative subjects, through leasing. 

Due to the urgency factor as a result of certain developments in the region, the specific nature 
of the required works and services in the scope of national security and law enforcement 
tasks entrusted to the Government, the intricate nature of and rapid technological 
advancements in the field of such security works/services, as well as the special requirements 
in the scope thereof, the MJSI is hereby requesting comprehensive expressions of interest 
from experienced and qualified parties, that can swiftly provide a specialized Electronic 
Monitoring System (EMS) through leasing. The following relevant requirements are 
applicable: 

1. The EMS should have a minimum capacity to start the monitoring, from a central 
location te be determined, with a pilot of thirty-five to fifty subjects, easily scalable up 
to one hundred subjects. 

2. The whole EMS to be applied must comply with the conformity requirement 
(“conformiteitsvereiste”), meaning that it must comply with industry standards, 
requirements and overall best practices, applicable to similar systems functioning in 
comparable jurisdictions and as can be reasonably expected. 

3 . The whole EMS to be applied shall function island wide in a cost effective manner 
as can be reasonably expected, consisting of relevant core equipment (hard-, software 
and wireless connectivity) with a proven track record to monitor and track subjects 
real time, be highly resilient to tampering, timely alert if the subject attempts to 
interfere with or block the reception of wireless signals or GPS, while require minimal 
routine maintenance. 

4 . The respondents must be able to provide all the relevant features as captioned 
herein, have sufficient financial support, equipment, and organization to ensure that 
they can satisfactorily execute the required services if awarded. 

5 . The system shall be able to be applied to either applicable subjects to the penal 
system pursuant to the Penal Code of Aruba (AB 2012 no. 24) and related regulations, 
and/or to applicable subjects to the Admittance and Deportation Law (AB 1993 no. 

GT 33) and related regulations. 

6. The expression of interest should include the monthly cost to lease the EMS 
(consisting of hardware, software, the monitoring devices, wireless connectivity, etc. 
etc.). Said monthly cost to lease should be all-inclusive, thereby including 
aforementioned costs as well as the setup and maintenance cost and all expected taxes, 
fees or charges to be incurred by the respondent in respect of the goods, services and 
works to be provided. 

7 . The proposals captioned in the expression of interest shall have a validity of at least 
120 days as of the date of submittal and indicate the expected total import duties on 
the system components. Respondents should also indicate, and if applicable give a fair 
estimate, if any additional relevant costs are to be expected in order to effectively 
operate the EMS, such as costs of (additional) training, travel and lodging expenses, 
supplementary equipment, as far as these costs are not captioned in total lease price. 

8. The respondents shall warrant to be authorized as to applicable rights, such as copy, 
patent or other rights, pertaining to the system proposed to be leased and/or related 
services proposed to be provided in said scope. 

9 . The duration of the intended lease will be of 5 years, with option for renewal 
subject to applicable government procurement regulations. 

The general relevant criteria to define a recommendation for selection will be: 

• Compliance with the aforementioned basic requirements. 

• Total cost of leasing in light of budget constraints. 

• Experience of respondent and system reliability. 

• Quality of equipment and total coverage area. 

• Time of operational activation. 

Hybrid solutions 

In light of the intricate nature of such security works/services, the special requirements, the 
rapid technological advancements in the scope thereof, as well as budgetary constraints, 
hybrid/altemative expressions of interest for a pilot project Electronic Monitoring System 
may be separately filed as well. 

Companies that have experience in the relevant field and can meet the aforementioned 
relevant criteria are requested to send their expression of interest in one (1) electronic copy in 
Adobe Portable Document Format (“PDF”) no later than August 30, 2019, 20:00 Atlantic 
Standard Time (UTC/GMT -4 Hours) to: reoimonitoring@gobiemo.aw. 

Notwithstanding anything contained elsewhere in this REOI, and general principles of 
procurement law deemed applicable, this REOI is subject to the following conditions, all of 
which the candidate irrevocably accepts by the candidate’s submission of a proposal in 
response to this REOI: 

• MJSIA reserves the right to reject any or all submissions submitted in response to 
this REOI. In the event of such rejection, the respondent(s) shall be notified by 
electronic mail. 

• MJSIA reserves the right to cancel this REOI at any time with or without cause. 

• The criteria found in this REOI are not an exhaustive list. In assessing a Submission, 
MJSIA may consider any other factor considered appropriate and relevant by MJSIA 
in its discretion. 

• MJSIA reserves the right to do a comparative evaluation on any submissions 
received and to evaluate them based on considerations which MJSIA determines 
would yield the best value. 

• MJSIA shall be entitled, in its sole discretion, to waive any irregularity, informality, 
or non- conformance with these instmctions in any submission received by MJSLA or 
to reject any submission containing any such irregularity or non-conformity. 

Upon receipt of the expressions of interest, a special advisory committee, in proper 
consultation with representatives of law enforcement agencies and departments, as well as 
technical experts, will review the expressions of interests by respondents and advice the 
MJSIA. The MJSLA will than determine the path forward and the special advisory committee 
will communicate this to the respondents. The special advisory committee may, at its 
discretion, choose to hold a questions and answer session with respondents, require additional 
information from respondents and/or choose to inspect facilities and/or equipment prior to 
advising the MJSIA. 

Minister of Justice, Security and Integration of Amba 

Cas rondona pa mondi, facilmente por bira victima di candela 

Mira loke a pasa aki na Sabana Basora 





DIADOMINGO atardi un candela di mondi a surgi na Sa- 
bana Basora, cu a causa basta daño na un cas den cercania. 
Personanan den becindario a spanta, mirando e candela gran- 
di y tabatin miedo pa nan cas tambe keda afecta. 

E candela a kima y a bira un menasa p’e casnan y apartamento 
pega cu e mondi. Dado momento bisiñanan mes a pasa man pa 
hemchi cu awa p’asina yuda Bomberonan combati e candela. 

Cura di palo y matanan di coco a kima por completo, y mas 
tristo ta cu algun airco a bay perdi den e candela. 

Un apartamento tambe a sufri daño parti pafo. Muebles y bais- 
nan den cura tambe a kima por completo. 

Habitantenan tabata remarca e sushedad cu tin riba e tereno 
di algun tempo caba y tabata teme pa algo asina pasa. Ta pen- 
sa cu e mester ta algo intencional. No tabatin daño personal. 

Minister Dangui Oduber 

Tin confianza cu e sentencia di caso 
Lotto lo sali na fabor di Gobierno 


Minister Dangui Oduber ta contento di 
tende cu porfin lo tin un sentencia den e 
caso asina anticipa di retiro di Hunta di 
Supervision di Lotto. 

Despues cu 8 biah Huez a pospone e 
sentencia den e caso aki diaranson awor 
24 juli 2019 lo tin e sentencia y Minis- 
ter Dangui Oduber tin e pleno confianza 
cu husticia lo prevalence y Gobierno lo 
haya rason den e caso aki. 

Ta lamentabel con deporte a wordo per- 
hudica pa casi 2 aña caba caminda por 
nota con e miembronan di Hunta di Su- 
pervision ta abusa di fondonan, cumpra 
camera di seguridad, tin creditcard na 
balor di $10,000, tin telefon paga, celu- 
lar paga, cable paga, mientras deportis- 
tanan ta sufri y deporte no papia mes. 

Den un estado di derecho cu tanto fecho- 
ria cu ta wordo cometi pa miembronan 
di Hunta di Supervision Minister Dan- 
gui Oduber no por pensa mes cu e sen- 
tencia no lo ta na fabor di Gobierno. 
Awor a bin resulta cu e miembronan 
kier colga y culpa e Director saliente, 
sr. Di Stefano Wernet pa tur loke a bay 
robez. 

E simple hecho cu a kita sr. Di Stefano 
Wernet ta confirma cu nunca tabatin 
control y nunca tabata niun supervision 
di parti e miembronan di Hunta di Su- 
pervision di Lotto. 

Cu e sentencia di diaranson awor de- 
porte lo wordo libera di e cartel cu a haci 
deporte hopi daño! 




Aruba Tourlsm 
Authority 

Di acuerdo cu Minister di Enseñansa, Ciencia y Desaroyo Sostenibel sr. Rudy Lampe: 

UNESCO ta reconoce diploma y 
gradonan academico den nos region 



Minister di Enseñansa sr. Rudy Lampe 
a anuncia su participacion na reunion 
di UNESCO na Argentina. Durante e 
reunion aki a ser aproba un convenio 
nobo pa loke ta trata reconocimento di 
diploma y gradonan academico di nos 
region di Latino America y Caribe. 

E convenio aki ta di suma importancia 
ya cu Aruba kier stimula e hobenan 
cu ta caba nan HAVO of VWO pa por 
sigui studia un profesion den nos re- 
gion mes. 

E ultimo convencion cu a yega di tuma 
lugar riba e topico di educacion supe- 
rior pa Latino America y Caribe taba- 
ta na aña 1974 y ta t’awor na 2019 a 
organisa un atrobe . 

E convenio final ainda mester wordo 
ratifica, firma y aproba pa Gobierno di 
Reino ya cu nan t’esnan cu ta respon- 
sabel pa firma tur asunto internacio- 
nal. Unabes e convenio aki drenta na 
vigor e lo conta tambe pa Aruba. 


E encuentro aki na Argentina tabata uno historico pa 
loke ta trata e iniciativa cu Aruba a tuma pa den e con- 
venio final cu ta haci mencion explicito di e miembronan 
asocia di UNESCO. 

Te aworaki ta solamente haci referencia n’e miembro 
estado cu ta Reino Hulandes defacto Hulanda y no ta 
menciona e miembronan asocia di cual Aruba, Corsou y 
St Maarten ta forma parti. 

E mencion di miembronan asocia a ser reconoci den e 
documento final na unda ta menciona tambe nan contri- 
bucion pa cu e documento final. 

Esaki ta un muestra mas cu Gobierno lo continua pro- 
move Aruba y su esfuersonan riba nivel internacional, 
segun Minister Rudy Lampe. 



+ 
















Diamars, 23 juli 2019 


AWEMainta 


13 


Tin te cu dia 31 di July pa reacciona riba carta 

Companianan interesa den RFP pa 
SWTF ta ricibi oportunidad di extension 


GOBIERNO encaminando un proceso bastante largo pa 
por yega na un maneho di desperdicio duradero na Aruba. 
Pa yega e meta aki remediacion di dump Parkietenbos y 
creacion di un ‘sanitary landfill’ (Pues un dump organisa 
den cual ta tene cuenta cu sepracion di desperdicio y di acu- 
erdo cu normanan di salud internacional) ta sumamente 
importante. 

Diahuebs siman pasa 18 di juli 2019 e RFP pa Solid Waste 
Treatment Facility (SWTF) a keda sin resultado. Tabatin 
16 compania cu a participa den e bid-walk algun luna ante- 
rior, pues companianan cu a bin Aruba y a cana e proceso y 
haci peguntanan necesario pa por entrega nan oferta. 
Sinembargo, esaki no a resulta den un grupo of compania 
cu a mustra interes dor di entrega un oferta siman pasa. 

Minister Otmar Oduber a duna di conoce cu algun siman 
prome cu e deadline varios grupo a puntra pa mas tem- 
po mirando cu e ta un proyecto compleho di un magnitud 
hopi grandi tambe pa Aruba y te hasta den region. Diabi- 
erna consecuentemente e reuni bek cu e grupo encarga cu 
e aspecto tecnico di e proyecto SWTF. A tuma e decision pa 
duna un periodo/tempo adicional di 90 dia n’esnan cu tin 
interes ainda. 

E motibo dicon no a tuma e decision aki mas prome segun 
Minister Oduber, ta netamente p’e aspecto di tin un pro- 
ceso di RFP husto y transparente pa tur participante. Pues 
aworaki a drenta un fase nobo pa cual a dirigi carta (19 di 
july 2019) na tur e 16 companianan aki cu a participa na e 
bidwalk, caminda cu Gobierno ta duna te cu 31 di july 2019 
pa ricibi notificacion di nan, si tin interes ainda pa entrega 
un oferta. 

Si esey t’e caso nan lo ricibi un periodo adicional di 90 dia 
pa nan por entrega nan oferta. Ta remarca cu e escogencia 
pa incinerator ta basa riba informacion ricibi di e propio 
companianan cu a participa den e RFI, considerando cu e.o. 
no tin suficiente tereno na Aruba pa sigui deposita sushi 
manera cu t’e caso cu e landfill, e implicacionnan pa salud 
y daño medio ambiental. 

E incinerator a cambio, ta kima e masa di sushi reduciendo 
esaki considerablemente, mientras e ta genera coriente. 



Hunto cu esaki ta importante pa pueblo cu e proyecto aki lo 
no encera inversion di Gobierno y tampoco e lo ta un proyec- 
to PPP. For di inicio semper a papia di un Build Own Op- 
erate (BOO) financial model, cu ta encera: E compania cu 
kier participa mester por haci esakinan: construi, ta doño y 
opera (Build, Own, Operate). 

E sistema aki ta similar n’esun cu a haci mas di 10 aña 
pasa pa loke ta trata e molinanan di biento na Vader Piet. 
Pais Aruba no a hinca ningun florin den e proyecto, e com- 
pania cu a construi esaki a opera esaki, ta doño y ta bende 
e coriente na WEB. Cual t’e formula tambe p’e incinerator. 

Esaki ta hopi imporante pa comunidad ta na altura di dje, 
pues cu Gobierno lo no financia e proyecto aki, ni tampoco 
drenta den un acuerdo di proyecto PPP. 

Pa conclui Minister Otmar Oduber ta lamenta esfuersonan 
di politiconan e.o. cu enbes di informa, ta enfoca pa malin- 
forma comunidad, particularmente den algo asina grandi y 
importante pa henter pueblo di Aruba. 

Gamma IT Solutions hunto cu Futura ta 
tene un coding workshop pa muchanan 



DIAHUEBS, 18 juli y diabierna, 19 juli 
ultimo a tuma lugar na Gamma IT Solutions 
dos dia di coding workshop. E coding work- 
shop aki a wordo organisa dor di Futura cu 
t’e Innovation Lab di Gobierno. 

E coding workshop tabata especialmente pa 
muchanan entre 10-12 aña. Durante e dos 
dianan aki 40 mucha a ricibi un workshop di 
coding basico basa riba weganan popular. Di 
e manera aki e muchanan por a siña e logica 
tras di coding. 

E workshop a wordo treci dilanti dor di 4 em- 
pleado di Gamma IT Solutions cu ta Giovanni 
Wester, Application Support Engineer, Jose 
de Jesus, Software Developer y Tester, Clif- 
ford Croes, Software Engineer y Teiry Croes, 
Marketing Manager. 

Diabierna 19 juli, Prome Minister Evelyn 
Wever-Croes a pasa bishita e coding work- 
shop y a combersa cu e muchanan presente. 
Na final e muchanan a ricibi un certificado di 
participacion na e coding workshop. 

Gamma IT Solutions ta sumamente contento 
di por a partner up cu Futura pa trece e cod- 
ing workshop aki p’e muchanan. 

Teiry Croes ta comenta: “Na april 2018 nos 
a cuminsa cu coding classes pa hobenan di 
Aruba y esaki tabata hopi exitoso, dus nos a 
sigi organisa mas coding classes. 

Nos ta hopi entusiasma p’e interes di parti 
di mucha y hobenan na Aruba p’e mundo di 
IT y nos kier sigi promove IT den nos comu- 
nidad. 

Nos ta sumamente contento ora nos por tra- 
ha hunto cu otro organisacionnan pa logra 
esaki. Nos ta duna un danki na Futura pa 
bati na nos porta pa haci esaki posibel.” 

Gamma IT Solutions lo sigi ofrece curso y 
workshops di coding gratis pa mucha y ho- 
bennan. Esaki lo wordo anuncia riba e Face- 
book page di Gamma IT Solutions. 

Minister di Eseñansa, Ciencia y Desaroyo Sostenibel Armando Rudy Lampe ta anuncia: 

Maneho nobo pa aña escolar 2019-2020 


RECIENTEMENTE Minister di Enseñansa, Ar- 
mando Rudy Lampe a splica riba e maneho nobo cu 
a wordo introduci pa aña escolar 2019-2020. P’e aña 
benidero a bin cu un “Nationale Toets” cu ta un exam- 
en nacional cu tur mucha den 6de klas mester a pasa,y 
basa riba e resultado di e examen aki y e conseho di 
scol ta determina unda e alumno aki lo bay. 

“Si e conseho di skol ta bisa HAVO y e resultado di 
examen ta bisa MAVO, e alumno aki lo bay HAVO pa 
motibo cu e score di mas halto ta conta”. 

Segun Minister Armando Rudy Lampe, ta p’e motibo 
aki tambe a surgi un crecemento den e fluho total di 
alumnonan cu a logra pa bay HAVO cu a resulta den 
e decision pa cuminsa cu un “dependance” di colegio 
San Nicolas. 

Mirando cu Colegio San Nicolas ta un skol publico y ta 
cay bou Minister di Enseñansa, e ta responsabilidad 
di Gobierno e ora pa tur e alumnonan aki cu a score pa 
HAVO haya un lugar pa atende nan lesnan. 

Ta hopi importante pa notifica cu si acaso un alumno 
ta bay scol Catolico of Protestant y no por haya lugar 
na Colegio Arubano, cu nan por inscribi libremente 
online pa Colegio San Nicolas p’asina nan por cum- 
insa cu nan estudio na augustus 2019. 

Segun Minister Lampe, Gobierno ta premira cu e fluho 
di studiante pa HAVO pabou di brug lo bay aumenta 
drasticamente p’esey tambe Gobierno di Aruba ta pre- 
para pa tin tur cos cla pa duna e servicio cu e alum- 
nonan aki tin derecho riba dje. 

Pa aclarea confusion di hopi mayornan, Colegio San 



Nicolas ta un scol publico, Colegio Arubano ta un scol 
Catolico y SMOA tin un directiva Catolico y p’e mo- 
tibo aki Colegio San Nicolas ta habri pa tur alumno. 
Si den caso un mucha ta inscribi na SKOA y ta poni pa 
bay HAVO y Colegio Arubano no tin lugar, nan tin tur 
derecho pa inscribi na Colegio San Nicolas pa haya un 
lugar pa cuminsa e aña escolar nobo. 

Ta hopi importante pa notifica tur alumno cu e “de- 
pendance” di Colegio San Nicolas cu Gobierno ta pre- 
parando ta na Centro di Bario Dakota. 


Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com a ¥ www.facebook.com/awemainta 583-1400 á 583-1444 

Minister Rudy Lampe a anuncia: 

Lo bin cu un maneho financiero 
structura pa presupuesto di ensenansa 



MINISTER Armando Rudy Lampe a menciona du- 
rante su reciente conferencia di prensa, cu basa riba 
e iniciativanan cu tin pa pais Aruba, su ministerio a 
crea un plan di maneho financiero pa loke ta trata e 
presupuesto di enseñansa. 

Mirando cu e presupuesto aki t’esun di mas grandi di 
Aruba pa un suma 
total di mas di 
280 miyon, 

Minister di 
Enseñansa 
a tuma e 
iniciativa 
di crea un 
plan p’asina 
por tin un 
maneho mas 
estricto riba 
uzo di e 


placa aki. 


E plan aki a wordo presenta n’e diferente Ministernan 
y aproba durante e reunion di Conseho di Minister. 
Segun Minister Lampe cu pa añanan largo no tabatin 
responsabilisacion adecua pa un suma asina grandi. 
Tambe lo bay crea un Departamento di Finanza nobo 
bou di e Departamento di Enseñansa y lo crea un In- 
speccion Financiero na Inspectie Onderwijs p’asina 
aki bin un mihor responsabilisacion di e placa di pueb- 
lo aki cu ta wordo hinca den enseñansa. 


Tambe lo bay monitor e resultadonan, lo bay tin un 
maneho nobo di subsidio unda tur e directivanan di 
skol ta bay tin mihor guia, mihor contacto y mas pro- 
fesionalismo. 

Manera ta conoci tur directiva di scol ta subsidia 100% 
pa Gobierno y p’e motibo aki tambe e “Good Gover- 
nance Code” y “Accountability Rule” lo bay conta pa 
tur directiva y stichting cu ta ricibiendo placa di 
pueblo. 


Cu e plan aki Aruba ta manda señal pa 
Hulanda cu Aruba mes ta tuma iniciativa 
pa crea un aparato guber- 
namental y un sistema di 
enseñnasa mas eficiente y 
no mester warda Hulanda 
yega cerca nos manera taba- 
ta e caso cu nos hermana isla 
Corsou. 

Minister Armando Rudy 
Lampe a expresa di ta hopi sat- 
isfecho cu e plan aki y ta spera 
cu pronto por cuminsa ehecuta 
esaki pa tin un maneho fi- 
nanciero mas structura pa 
loke ta trata e presupuesto 
di enseñansa. 

Minister Chris Romero a reuni cu 
Aruba Car Rental Group 



RECIENTEMENTE e titular di e cartera di Trans- 
porte, Minister Chris Romero, a reuni cu e grupo Aru- 
ba Car Rental Group, cu ta representa 20 compania 
cu ta huur auto na Aruba. Intencion di e reunion aki 
tabata pa Minister Romero scucha e preocupacionnan 
di e grupo aki p’asina purba yega na solucionnan fruc- 
tifero pa ambos partido. 

Un di e puntonan di relevancia cu e grupo di Car Rent- 
als a trece na atencion di Minister Romero tabata e 
asina yama Tnvironmental Tax’. 

Pero tambe puntonan manera keuring di nan vehicu- 
lonan y ki posibilidad tin pa haci e proceso cana mas 
liher. 

Un otro preocupacion cu e Aruba Car Rental Group a 


trece dilanti tabata accion cu por tuma ora cu un turis- 
ta accidenta cu un auto di huur y con lo por sigura cu 
nan lo paga e daño causa n’e propiedad di e compania. 
Y asina tabatin diferente otro punto cu a wordo treci 
na atencion di Minister Romero. 

Tabata un reunion cu a bay den un ambiente bastan- 
te ameno y Minister Romero a compromete su mes di 
traha diligentemente pa por yega na solucionnan fact- 
ibel pa ambos banda. 

Lo bay tin un siguiente reunion cu Aruba Car Rental 
Group p’asina tanto e titular di e cartera di Trans- 
porte, como tambe e grupo representando e compani- 
anan di huur vehiculo, yega na otro cu resultadonan 
positivo pa cu e ponencianan cu a bin riba mesa. 

Space & Nature Aruba Foundation cu 
celebracion di 50 aniversario astronautnan 
a cana riba luna pa prome biaha 



DIA 20 di juli ultimo a marca e 50 
aniversario cu humanidad a logra 
baha riba superficie di luna pa 
prome biaha den historia. 

Diferente instancia internacional 
a conmemora e logro historico aki 
incluyendo e organisacion local di 
espacio y naturalesa esta ‘Space & 
Nature Aruba Foundation’ cu un 
tremendo “sidewalk astronomy” 
riba green corridor. 

Tabata dia 20 di juli 1969 pa 4:18 
PM (ET), durante e mision Apollo 
11, Neil Armstrong acompaña pa 
su colega Buzz Aldrin a baha cu e 
modulo lunar Eagle riba e superfi- 
cie di luna. Despues di 6 ora Neil 
Armstrong a baha for di e modulo 
lunar y asina bira e prome persona 
pa cana riba e suela polvoriente di 
luna declarando: “That’s one small 
step for man, one giant leap for 
mankind”. 

Diasabra ultimo e 50 aniversarion 
a wordo celebra y conmemora rond 
mundo pa diferente organisacion 
internacional y incluyendo e organ- 
sicion local ‘Space and Nature Aru- 
ba Foundation’ cu a organisa un 
tremendo “sidewalk astronomy”. 

E idea di un “sidewalk astronomy” 
ta pa setup un of mas telescope y 
asina intretene educacion publico 
p’esnan canando band’i caminda. 
Durante e evento, grandi y chikito 
por a mira den telescope y wak e 


planetanan Saturno y Jupiter di 
serca. 

Tabatin splicacion tambe con e 
telescope ta traha y tambe di e dife- 
rente tipo di telescopenan. E publi- 
co presente a pasa un rato masha 
ameno ta admira e obhetonan den 
espacio. 

Den cuadro di e celebracion di 50 
aniversario cu humanidad a baha 
riba luna y 100 aniversario di In- 


ternational Astronomical Union, 
Space & Nature Aruba Foundation 
a setup un presentacion na Bib- 
lioteca na Playa y ta invita pueblo 
henter pa pasa wak e bunita ex- 
posicion entre 19 di juli pa dia 2 di 
augustus 2019. 

Pa mas information di eventonan 
organisa p’e fundacion sigui nan 
pagina di Facebook (@SpaceNa- 
tureAruba). 

STA cu reunion urgente pa su miembronan na AAA 


DIRECTIVA di S.T.A. ta invita tur su miembronan 
emplea na AAA N.V. pa un reunion en conecion cu 
aprobacion di e concepto pa cu e Contracto Colectivo 
nobo cu lo tuma lugar diahuebs awor 25 di juli 2019 pa 
7.30pm na cede di SIMAR na Sabana Blanco. 

Durante e reunion aki lo presenta e cambionan pro- 
poni pa directiva di STA y tambe lo tin espacio p’e 
miembronan bin cu sugerencia pa cu e concepto di e 


CAO nobo cu lo ser entrega na gerencia di AAA NV 
pa start sali cu e negociacion p’e Contracto Colectivo 
nobo. 

Puntonan di agenda ta: Ultimo desaroyonan; Presen- 
tacion di e cambionan; Sugerencia di parti di e miem- 
bronan; Aprobacion di e concepto nobo y Palabra liber 
y clausura. 


E revista Canadian World Traveller a menciona 
Ocean Villas den lista di lugar unico na mundo 




I** 

suectravel 


DEN su edition mas recien di Canadian World Trav- 
eller, den e seccion di lugarnan nobo na diferente isla, 
Ocean Villas ta keda menciona como e novedad di mo- 
mento. E periodista Sue Campell, kende a scirbi e ar- 
ticulo ta encanta cu e lugar y varios biaha el a yega di 
hospeda na Ocean Villas. 

Ocean Villas ta un lugar unico y e ta atrae turistanan 
moderno cu ta buscando alternativa keto y mas serca 
di naturalesa. 


E seccion, den e revista ta sigui bisa cu e lugar aki ta 
duna e posibilidad pa bo drumi den bungalownan es- 
tilo Sur Pacifico y na halto cu ta duna impresion cu bo 
ta den un “treehouse”. 

Tambe un aspecto importante di “Ocean Villas” ta cu 
nan ta regala tur huesped un sunscreen natural traha 
na Aruba cu no ta bay haci contaminacion den e awa 
ni e piscanan. 

PHP: Tienda di Ley' ta informa: 

Alimentacion pa bo yiunan y 
pareha despues di divorcio 



APESAR cu abo a divorcia bo ta keda obliga di cuida 
financieramente pa bo yiunan y posiblemente pa bo ex- 
pareha. Esaki lo nifica cu abo lo mester bay paga ali- 
mentacion. E deber di alimentacion ta conta pa pare- 
hanan casa (na Hulanda parehanan registra tambe). 
Nos leynan conoce dos tipo di alimentacion: Alimenta- 
cion pa yiu y alimentacion pa bo ex-pareha. 
Remarcabel ta si cu e alimentacion p’e mucha lo tin 
preferencia riba esun di e ex-pareha. Ora di haci e cal- 
culacion lo wak despues si ainda tin capacidad di carga 
financiero (draagkracht) pa stipula e suma di alimenta- 
cion p’e ex-pareha. 

Articulo 1:157 lid 1 BWA ta duna dos criteria pa bo por 
cay na remarca pa haya alimentacion di bo ex-pareha: 


1. Si abo no tin suficiente ingreso pa por mantene bo 
mes (y e yiunan); 2. Y si abo no lo por haci esaki tam- 
poco den un futuro cercano. 

Por lo tanto, esaki ta un criteria dobel, es decir, tanto e 
homber como e muher por haci uzo di e articulo aki pa 
haya alimentacion di e ex-pareha. 

Ta importante pa remarca cu alimentacion pa ex-pare- 
ha por wordo exclui dor di regla esaki den un echts- 
cheidingsconvenant. 

ALIMENTACION PA MUCHA 

Pa por sostene e bida di un mucha mester tin suficiente 
placa. Den cuadro di esaki e mayor cu no ta percurando 
p’e mucha ta paga e mayor cu ta cuidando e mucha un 
suma pa alimentacion. E alimentacion ta destina como 
un contribucion pa cuido y criansa di e mucha. 

Nos kier enfatisa cu alimentacion p’e mucha ta obliga- 
torio! Te ora e mucha cumpli un edad di 21 aña esaki 
lo vence. 

ALIMENTACION PA EX-PAREHA 

Bo por imagina cu naturalmente e ta incomodo si acaso 
bo no tin suficiente entrada pa mantene bo mes. Den 
caso cu bo ex-pareha tin un entrada mas halto cu bo y 
bo no ta bibando hunto cu ningun persona tin e posibi- 
lidad pa bin na remarca pa ricibi alimentacion. 

E alimentacion aki ta wordo yama ‘partneralimenta- 
tie’. Mester remarca cu alimentacion di pareha ta wor- 
do considera como un solucion temporal. 

E ex-pareha na un dado momento lo por bay mantene 
su mes. Actualmente e periodo maximo pa paga alimen- 
tacion na bo ex-pareha ta di 12 aña. 

Como ya caba a ser menciona, e periodo maximo pa 
paga alimentacion na bo ex-pareha ta 12 aña, pero ar- 
ticulo 1:157 lid 5 BWA ta duna un extension di esaki 
basa riba rasonabilidad y imparcialidad. 

E periodo di 12 aña tin di haber cu e hecho cu si bo tin 
yiu cu ta bayendo skol y bo ta hayando alimentacion 
pa 12 aña largo, despues di e 12 aña nan aki probable- 
mente e yiu lo ta suficientemente grandi p’e mes por 
haci un fiansa of busca un trabou pa por cuida di su 

mes. 

Di otro banda, e mayor por prepara su mes durante 12 
aña pa drenta bek den e mercado laboral. 

Pero tin casonan den cual cu e mayor di ya caba un 
edad halto, ta ricibi alimentacion pa 12 aña largo y du- 
rante e 12 aña nan ey el a prepara su mes pa drenta e 
mercado laboral bek, pero na dado momento su edad 
t’asina halto cu e no lo wordo considera popular mas 
den e mercado laboral. E lo ta hopi dificil p’e mayor aki 
haya un trabou. 

P’e motibo e articulo aki a wordo crea. Por lo tanto, e 
periodo di 12 aña di alimentacion lo por wordo extendi 
basa riba rasonabilidad y imparcialidad. 

OTRO FACTORNAN 

E periodo di alimentacion tambe por wordo determina 
dor di otro factornan. P.e. bo ta hayando alimentacion 
y bo a dicidi pa bay biba hunto. E consecuencia di e 
acto aki lo pone cu e derecho cu bo tabatin pa ricibi 
alimentacion ta vence. Esaki ta conta tambe si na dado 
momento bo tin suficiente entrada. 

Segun articulo 1:160 BWA e obligacion di paga alimen- 
tacion ta termina tambe na momento cu e ex-pareha cu 
ta hayando e alimentacion, bay biba cu un pareha nobo 
comosifuera nan ta casa of si nan ta casa. 

Ta importante pa menciona cu e articulo aki ta regelend 
recht, es decir, ley regula. 

ALIMENTACION PA EX-PAREHA DEN CASO DI 
UN MATRIMONIO CORTICO 

Un matrimonio cortico ta wordo considera un matrimo- 
nio menos cu 5 aña. Articulo 1:157 lid 6 BWA ta bisa 
cu den caso cu tabatin un matrimonio cortico y durante 
e matrimonio aki ningun yiu a nace, e alimentacion cu 
e ex-pareha lo tin cu paga, ta igual n’e periodo cu nan 
tabata casa. 

Por ehempel: Boso tabata 3 aña casa y durante e ma- 
trimonio aki ningun yiu a nace. Como cu e matrimonio 
tabata uno cortico, abo lo tin derecho riba alimentacion 
di pareha solamente p’e periodo cu bo tabata casa. 

Den e caso aki bo lo tin derecho di haya alimentacion 
pa 3 aña largo. Si boso tabata 1 aña casa y durante e 
matrimonio aki ningun yiu a nace bo lo tin derecho riba 
alimentacion di pareha pa solamente 1 aña largo. 

ABSTENE DI ALIMENTACION DI PARTNER 

E ta posibel pa distancia of abstene di paga alimenta- 


cion na bo ex-partner, si acaso abo cu bo ex-pareha regla 
esaki mutuamente. Bo abogado lo por pone e afspraak 
aki den loke nos ta yama ‘echtscheidingconvenant’. 

Dus un ‘nihilbeding’ tambe ta posibel, esaki ta ora cu bo 
ta yega na un mutuo acuerdo y ta laga traha un echts- 
cheidingsconvenant cu ta bisa p.e.: ‘Mi no mester di ali- 
mentacion di pareha’. Esaki ta contractsvrijheid. 

ALIMENTACION Y E RELACION CU BELAST- 
ING 

Ora cu abo ta ricibi alimentacion for di bo ex-pareha 
esaki ta wordo considera como un entrada. Esaki ta ni- 
fica cu bo lo tin cu paga belasting riba dje y esun cu ta 
pagando alimentacion por deduci esaki for di su aan- 
gifte inkomstenbelasting. 

Tienda di Ley ta spera di por a informa ciudadanonan 
un poco tocante e tema di alimentacion. Nos a trata pa 
splica den lineanan grandi e topico aki. Si acaso bo tin 
pregunta of duda, semper bo por aserca un abogado 
of hurista pa mas splicacion den detayes. E ta posibel 
tambe pa acudi tur diasabra di 3 pm -5 pm na cas di 
partido AVP na Playa. Pa nos colaborador y huristanan 
den formacion e ta un placer di por atende e publico cu 
ta asistiendo tur diasabra. 

Autornan di e articulo aki ta: 

Studiantenan di Ley — Minorca Martis & Gerick Croes 


Time Out 



UN futuro coredor cu tin taya di campeon 
D’Sheila Milan ta conta nos di loke e ta bin ta 
haci. Su tata Donovan ta conta con el a cuminsa 
y kico mester a haci. Bunita programa porcierto. 
No falte. 

Rooi Frances tabata colma pa sushi 



DIADOMINGO dia 21 

di juli ultimo, Aruban War- 
riors a bay piki sushi den 
Rooi Frances. E lugar taba- 
ta hopi sushi. Yen di boter 
di cerbes, boter plat, foam, 
cups y straw nan a piki. E 
lugar tin asina tanto tempo 
sushi cu AW a hasta topa 
boter di cerbes semi antiek 
di añanan 70/80. 

Nan mester bolbe organisa 
mas dia di piki sushi den 
Rooi Frances. Esaki ta un 
lugar sagrado unda segun 
storianan oral di nos gran- 
dinan nos antepasadonan 
Indjan Caquetio a bringa 
contra colonistanan Fran- 
ces. 

Nos mester cuida nos lugar- 
nan sagrado. Nos kier sa ta 
kico Gobierno ta haci cu nos 
placa di belasting si tur nos 
luganan historico ta sushi y 
maltrata asina? 

Bayendo pa di tres aña cu bunita colaboracion 




RECIENTEMENTE, ABC 

Tours & Attractions a organiza un 
tour p’e clientenan di Stichting Am- 
biente Feliz. Esaki ta wordo haci 
como parti di un donacion anual n’e 
instancia di parti di e compania. 

E dia aki e clientenan di Ambiente 
Feliz a wordo busca na Santa Cruz 
y hiba den un dushi tour n’e costa 
noord di Aruba. 

Pa haci esaki posibel a pone tres 
jeep disponibel p’asina tur por a 
pasa masha dushi mes y sinti nan 
mes comodo. 



Pa di tres aña caba cu ABC Tours 
& Attractions ta organiza e tour- 
donacion aki na Stichting Ambi- 
ente Feliz p’asina e clientenan por 
goza di un dia ameno rondona di 
naturaleza y goza como un turista 
riba e isla. 

E tour a cuminza na Ayo Rock 
Formation unda un y tur a baha y 


cana un rato. Despues a sigui bay 
n’e brug na Blackstone Beach, An- 
dicuri y Natural Bridge. 

Despues di a baha un rato na Nat- 
ural Bridge unda a disfruta di e 
bunita bista, a sigui cu e tour pa 
e Minanan di Oro. Eynan a baha, 
saca potret y cana rond. 

E tour a finaliza na Kapel di Alto 


Vista, na unda a caba e dia cu un 
oracion cortico dunando Dios danki 
pa tur bendicion. 

ABC Tours & Attractions ta ma- 
sha contento di por a haci e contri- 
bucion aki na Stichting Ambiente 
Feliz. Ta spera tambe cu esaki por 
bira posibel den un otro oportuni- 
dad. 

Bon dia yen di alegria 

Scirbi pa Ruthy"Lady Ruth" 
Vrieswijk-Bergen 



CU Lady Ruth ta un artista multi- 
facetico cu gusta pinta cuadranan ab- 
stracto, canta,baila, actua pero tambe 
e.o. un Poeta fanatico, hopi hende 
sa. Y el a demonstra tambe cu e por 
tur esakinan den su dos One Woman 
Show Alegria di Ruthy 1 & 2 . 

Si! Lady Ruth ta gusta scirbi y recita 
poema, mayoria cu e mes ta scirbi di 
tur tema posibel cu ta inspire. Y hun- 


to cu demas Poetanan inspira ta goza 
regularmente di nos nochinan di poe- 
sia. 

Bau di e capa na Ingles “Poetry Night” 
organisa fielmente pa Basha Founda- 
tion tur luna of tin biaha cada pasa 
un luna, depende di e hopi trabao cu 
ta ensera. 

Un danki diki gordo gordo di henter 
nos curason ta bay pa Prins Bernhard 
Fonds, cu ta haci e dushi nochinan di 
poesia aki posibel. Hunto cu coopera- 
cion tambe di MFA Paradera, y Mar- 
cus Garvey en colaboracion cu We 
Culture, djies pa menciona algun di e 
pilarnan fuerte y generoso cu ta duna 
nan aporte pa realisacion di e Poetry 
Nights nan aki, cu ta tuma lugar na 
diferente lugar cada biaha. 

Y den e diferente districtonan di nos 
dushi isla. Basha Foundation ta existi 
ya algo mas di 10 aña y pa su aniver- 
sario a tene un anochi special ”Poet- 
ry is an island”, su prome festival di 
poesia cu deseo pa tene esaki anual- 
mente. 

E festival aki a ensera e.o. pop-up 
street fair, musica, limbo dancers y 
naturalmente poesia. Basha Founda- 
tion ta pa hendenan cu ta busca un 
manera liber di creatividad pa ex- 
presa en coneccion cu otro artistanan 
local. Basha ta ofrece un plataforma 
extenso pa nos hendenan local cu por 
comparti nan arte y fe cu publico, den 
un esfuerso pa crea un lazo e.o. y pasa 
un tempo inolvidabel yen di experien- 
cianan positivo. 

Ademas Basha ta inspira y encurasha 
tur, pero tur artista pa obtene cono- 
cemento y comparti nan talento cu 
mundo henter. 

Prome cu Basha Foundation a ser 
lanta, Lady Ruth ta corda e nochinan 
di poesia na Cuba’s Cooking Restau- 
rant. 

E fundashon Basha a wordo lanta 
den e luna di augustus di aña 2016 


p’e dinamico y talentoso Poeta Maria 
Silva Hart, conoci como e fundador 
di Vibration PR, Olga van Bochove y 
Eribert Delamare, conoci como Beach 
Lama. Metanan p’e fundacion aki ta 
e.o. e suport y desaroyo di pensam- 
entonan creativo entre individualnan 
riba nos isla, e expresion y arte den 
tur forma posibel di media, special- 
mente (audio) visual y artenan visual, 
baile y musica of poesia “Palabra pa- 
pia”. 

E desaroyo y manehamento di un 
plataforma solido na unda hende por 
promove nan desaroyo y careranan 
artistico atrabes di nan presenta- 
cionnan cu nan propio material dilan- 
ti publico. 

Ofrece tur hende, specialmente nos 
dushi hubentud, e oportunidad pa 
participa den actividadnan inovavito, 
refrescante, iluminante y inspirativo. 
E siguiente Poetry Night lo ta diaran- 
zon dia 31 di juli benidero na Santos- 
Coffee with Soul, dilanti Hotel Casa 
del Mar banda di e parkinglot. Ya for 
di 6 or lo ricibi tur bishitante y partic- 
ipantenan na un otro dushi anochi di 
poesia. Sea bon bin pa bin dedica poe- 
manan di tur tema na tur cu ta bin cu 
nan curason habri pa ricibi un cren- 
chi di palabranan cu ta bibo na amor, 
alegria y mucho mas. Tambe cierto 
disgusto y of preocupacion sa wordo 
expresa den palabranan poetico. 

Nos ta kere, ta depende di e beis di e 
artista of persona n’e momento ey of 
escogi. Aunke nos ta e hende muher 
fuerte inspira cu su saludo cordial di 
“Bon dia yen di alegria”, nos tambe 
sa tin nos momentonan di tristeza. 
Ta normal den bida diario. Nos tur ta 
keda hende, aunke ser Poeta cu por 
scirbi bunita. 

Exito na tur e participantenan na Po- 
etry Night dia 31 di juli 2019. Just 
“Be You “ y sa cu bo no ta bo so den bo 
sintimentonan. Ban comparti bunita 
inspiracionnan cu otro! Cu amor y 
alegria! 

Miss World Aruba 2018 a biaha pa Barbados 
pa atende Miss World Reunion 2019 




E siman aki, Miss World Aru- 


ba 2018, esta Nurianne Arias ta 
biahando p’e isla di Barbados. 
Meta di e biahe aki ta pa atende 
un reunion cu otro candidata cu 
tambe a participa n’e eleccion di 
Miss World 2018 na december. 
Nurianne lo participa den diferente 
actividad social y turistico. 

E actividadnan aki ta inclui; un fi- 
esta di gala cu proposito caricativo, 
un presentacion formal tocante 
proyecto di ‘Beyesa cu Proposito’ 
na oficina di Nacionnan Uni di 
Barbados, bishita na un hospital di 
mucha, tour rond di e isla y partici- 
pacion den Carnaval di Barbados. 
E reinado di Nurianne como Miss 
World Aruba ta culminando y como 


tal ta preparando su ultimo activi- 
dad social. 

Como Miss World Aruba 2018, 
Nurianne ta desea tur candidata di 
Miss Aruba 2019 tur clase di exito 
cu e ultimo preparacionnan prome 
cu entrega su titulo dia 10 di au- 
gustus 2019. 

Despues Nurianne lo sigui organisa 
evento y actividad na bienestar di e 
comunidad di Aruba bou di su pro- 
pio fundacion Speak Your Heart 
Foundation y como representante 
di Aruba den e programa interna- 
cional Young Leader in Diabetes 
(di International Diabetes Federa- 
tion). 

Pro Juventud Savannah su grupo di 60+ Liber 
Liber a haci bishita na Banco Central Aruba 


DIAHUEBS, 18 di juli 2019, 
Pro Juventud Savannah 60+ Liber 
Liber, tabata di bishita na Banco 
Central Aruba. E grupo 60+ Liber 
Liber, cu ta consisti di 40 persona 
a bishita Banco Central Aruba pa 
haya un splicacion di Aruba su 
placa nobo. 

E grupo a wordo ricibi tremenda- 
mente bon, cu un presentacion sub- 
bme y un splicacion bon cla y de- 
taya cu tur miembro di grupo 60+ 
Liber liber a encanta masha y a 
comprende hopi bon. 

Prome e grupo di trabao di e proyec- 
to “Bon Bini” di Banco Central Aru- 
ba a laga tur hende mira un video 
masha bunita cu ta mustra a base 
di ki vision, idea, ingredientenan di 
nos cultura, flora y fauna a traha e 
placa Arubiano nobo. Ta recomend- 
abel pa tur hende mire. 

Despues cada miembro di grupo a 
haya un placa di papel nobo (sea 
un 10, 25, 50, 100 y 200), un lupe y 
un aparato cu luz ultraviolete. 

Durante e splicacion duna, cada 
miembro por a usa e placa di papel 
pa observa, reconoce, mira, lesa, 
fula y experiencia cada detaye riba 
e placanan nobo di papel. Y bo ta 
tende waw, ohh, bunita!! 

A splica e trabou cu e team a 
desplega durante 7 aña largo, na 
unda a tene cuenta cu e ingredien- 
tenan cultural di Aruba, cu e gran- 
dura di e placanan di papel, con 



ta pone e diseño riba e placa, con 
a envolvi artistanan local, cu mes- 
ter a tene cuenta cu e seguridad pa 
no falsificacion, cu e escogencia di 
e material pa usa pa e placanan, e 
pruebanan cu a keda haci cu e ma- 
terial, a scucha e informacion y ex- 
periencia di otro paisnan, p’asina a 
yega n’e producto final, esta Aruba 
su placanan di papel nobo. 

Na final tur miembro di Pro Juven- 
tud Savannah 60+ Liber Liber a 
haya un moneda como recuerdo. 
Pro Juventud Savannah grupo 60+ 
Liber Liber ta gradici Presidente 
di BCA, sra. Jane Semeleer y e 
grupo di trabou dinamico y motiva 
“Bon Bini” di Banco Central Aru- 



ba p’e tremendo mainta aki y nos 
ta reconoce boso excelente trabou. 
Masha Masha Danki. 

Grupo 60+ Liber Liber di Pro Ju- 
ventud Savannah a sinti nan mes 
sumamente orguyoso cu Aruba su 
placanan di papel nobo. Cu Aruba 
ricibi su placanan di papel nobo cu 
hopi orguyo nacional. 

Den wegancin internacional di volleyball 

USAAI a gana CBN 2-0 

RIBA cancha di Centro Deportivo Betico 
Croes e encuentronan internacional di volley- 
ball entre e team di USAAI y Aruba a finalisa 
unda Aruba a cay venci cu 2-0 contra USSAAI. 

Pa Aruba e team di CBN (Centro di Bario 
Noord) a subi cancha y a sa di duna bon wega 
na USAAI, pero no a logra gana e damanan di 
USAAI. 

USAAI a gana 2-0 cu setnan 25-12 y 25-15. Cu 
e victoria aki e team di USAAI a keda invic- 
to durante nan weganan di volleyball contra 
Aruba. 

Na final Aruba Volleyball Association a gradi- 
ci e coach y e atletanan di USAAI, tambe sr. 

Rensley Zijlstra kende t’e persona di contacto 
aki na Aruba pa a scoge Aruba como nan des- 
tinacion di vakantie pa 2019 y alabes pa haci 
un intercambio di volleyball cu e teamnan di 
Volleyball di Aruba. 

Pa medio di esaki Aruba Volleyball Associa- 
tion ta gradici tur coach y atletanan di e team- 
nan di Aruba (Volleyball Positivo/Venum/Ga- 
zelles Reunited/CBN) cu a participa aunke e 
temporada tabata un tiki dificil. Tambe pal- 
abranan di gratitud ta bay na tur e refereenan 
cu a dirigi e weganan. Y sin lubida e publico 
y fanaticadanan di volleyball cu a acudi n’e 
weganan. 




SIKTONISA TUR MERDIA, 
m RADIO GALACTICA 99.9 

PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Como gradicimento pa pone nomber di Aruba briya den exterior: 

Rygell Boyé a ricibi reconocimento di 
Prome Minister Evelyn Wever Croes 

Hoben deportista su dedicacion na deporte ta un bon ehempel pa nos mucha y hobennan 



k 


TABATA un honor pa Prome Minister Evelyn Wever- 
Croes ricibi e hoben deportista Arubiano Rygell Boyé 
na Bestuurskantoor. Recientemente Rygell a compe- 
ti na Monterey Mexico den e campionato di W.M.F. 
(World Muay Thai Federation). Rygell a bin cas cu e 
titulo di Middle Weight Champion. 

Rygell Boye a cuminsa den deporte di Muay Thai tem- 
po e tabatin apenas 6 aña di edad. Un deporte den cua 
el a crece teniendo un record di un total di 62 pelea. 
Cu su 26 aña, Rygell tin su mesun skol cu ta yama 
Never Doubt Muay Thai. 

Rygell Boye a representa Aruba na diferente pais: 
Corsou, Surinam, Trinidad, Thailand, Republica Do- 
minicana y Venezuela. 

Den su empeño pa mira e deporte di Muay Thai crece, 


Rygell a di duna seminarionan na Aruba, Corsou, 
Venezuela y Hulanda. Rygell Boye a obtene su Diplo- 
ma Internacional di Muay Thai Trainer na 2011 na 
Aruba. 

Na aña 2012 na Aruba y na aña 2015 na Surinam, 
Rygell a obtene su Diploma Internacional di Muay 
Thai Instructor. Y na aña 2017 Rygell a obtene su Di- 
ploma Profesional & Amateur Boxing Instructor. 

Na ocacion di su bishita cerca Prome Minister Eve- 
lyn Wever-Croes, e mandatario a entrega un recono- 
cimento na Rygell Boye como un hoben deportista di 
excelencia. 

Prome Minister a gradici Rygell Boye pa pone Aruba 
su nomber briya den exterior como tambe pa su dedi- 
cacion na deporte sirbiendo como un bon ehempel pa 
nos mucha y hobennan. 

Curasoleño Inchomar Balentien likidá 
cu ráfaga di bala na Amsterdam 


AMSTERDAM. E Curasoleño cu 
criminalnan na Hulanda a likidá di- 
asabra anochi exactamente 7 minuut 
pa 12’or ne stacion di metro Craai- 
ennest na Amsterdam-Zuidoost, ta 
e criminal Inchomar Balentien di 33 
aña di edad. 

Seys aña pasá tambe criminalnan a 
haci un intento pa likid’é den Antwer- 
penbaan na Nieuw-Sloten pero no a 
logra. 

E difuntu tin un carchi di castigo bsa- 
ta serio y tabata anda un tempo den e 
sirculo di Gwenette Martha, otro Cu- 
rasoleño cu un reputacion legendario 
pa su aktividadnan criminal. 

Na Hulanda manera e likidacion a 
tuma lugá imahennan dje suseso a 
cuminsa sirculá riba medionan social. 
Na momento di su likidacion Balen- 
tien tabata para papia riba un lugá 
di parkeer banda dje stacion di metro 
Craaiennest ora cu repentinamente 
un Renault Megane pretu a core yega 
y nan a los diferente ráfaga di tiro for 
di e auto. 

E tironan tabata asina bon dirigi cu 
nan a mata Balentien so y e otro hen- 
denan a haña chéns di plama paña 
bay sin sufri lecion. 

I esey cu e pistoleronan a tira pa loco 
pasobra bala a drenta hasta den cas di 
famia banda dje stacion na Kleyburg. 
Dies minit despues polis a haña e 
auto cu e criminalnan a hui cune riba 
Valburgdreef banda di Gaasperplas 
na Amsterdam-Zuidoost, 3 kilometer 
for di e sitio dje delito. 

SEGUNDO INTENTO 

Dia 17 di augustus 2013 tambe taba- 
tin intento di asesinato contra bida di 
Inchomar Balentien tempo e tabatin 
27 aña. Dos homber riba un scuter a 
pasa basha bala riba dje na Nieuw- 
Sloten caminda nan a lók e pa bin 
atendé un asuntu pero tabata pa nan 
mat’é. 

Ela sufri herida di bala pero a sobre- 
bibi pasobra e tabatin chaleco antiba- 
la bisti. 


Despues di tabata un siman den hos- 
pital ela cana Sali bay y a bay sconde. 
Husticia a arestá Balentien y a tené 
rehen dos luna pasobra e no kier a 
bisa ta ken a tira riba dje y polisnan 
tabata convensi cu e sa ta ken e pisto- 
leronan ta pero e no kier a papia. 

GWENETTE MARTHA 

Dia 31 di october di 2012 Balentien 
tabata den compania di e notorio di- 
funtu criminal Gwenette Martha 
kende su nomber ta keda aparese den 
noticianan di criminalidad ainda. 

E anochi ey Balentien tabata cu Mar- 
tha, Khalid y Dennis caminda polis a 
arestá nan pasobra e cuarteto tabatin 
intencion pa likidá un criminal ma- 
rocano cu yama Benaouf y kende ta- 
bata un hefe mafioso dje marocanon- 
an. 

Sinembargo ora e caso a bay corte, 
hues a apsolvé Balentien y e dos otro 
marocanonan dje cargo di a conspirá 
pa likidá Benaouf pero a condená nan 
pa posecion di arma. 

Como parti di su camuflahe Balentien 
a bisti un peluca rasta cu un panty 
riba dje. 

OTRO INTENTO 

Na april di 2015 Balentien a busca 
contacto cu un periodista di Het Carol 
pa conta nan cu e ta sospechá cu ela 
scapa di un intento di asesinato (di 
dos) na bos en Lommel caminda e ta- 
batin muhé cu yiu. 

Despues polis a arest’é pa posecion di 
arma y droga. 

Resientemente Balentien tabata den 
corte riba cargo di a likidá e criminal 
surinameño Johannes Castiel dia 20 
di april 2008 den un lift di aparta- 
mento Gooioord na Amsterdam. 
Segun Ministerio Publico, “Kleyne 
Detscho” manera nan tabata yama 
Balentien, huntu cu Jermain alias 
“Rasta”, kier a tira atraco riba Castiel 
kende lo tabatin 35.000 euro. 
Ministerio Publico februari ultimo 
a pidi 12 aña di castigo di prizon pa 
Jermain pasobra ela mata Castiel 



kende tabata éx bodyguard di Ronnie 
Brunswijk na Surnam. 

Sinembargo tin prueba cu Balentien a 
core bia promé cu a tira e surinameño 
mata pero asina mes fiscal a pidi 10 
aña di prizon pe pa robo cu violencia 
y extorcion cu a culminá den morto di 
su victima. 

Mart dje aña’ki corte a condena Jer- 
main na 8 aña y 10 luna di prizon y a 
apsolvé Balentien. 

Balentien tabata un criminal for di 
tempo e tabatin 17 aña y no den ca- 
sonan liviano pero casonan violento 
tanto como victima como agresor. 

Na 2013 ela scapa na wowo di angua 
di un atentado contra su bida. 

Esey ta dia nan kier a mat’é riba An- 
twerpenbaan pero ela sufri solamente 
na su man. Nan a hibé hospital pero 
ela Sali pa su mes cuenta. 

Ora polis a tapa su telefón nan a 
tend’é ta bisa cu e tin un co’i tira y po- 
lis a arest’é ora ela Sali for di klinica 
cu su muhé cu tabata na estado. 

Nan a bay cas di mama di su muhé y 
a haña un arma di candela cu su DNA 
ariba. 

Den warda di polis ela menasá e 
reshérshenan y a manda nan cu stul 
y un piesa di kómpiuter y a menasa di 
tira nan mata. 

Porfin ela haña 8 luna di castigo pa 
posecion di arma y menasa contra 
polis. Como cu e no kier a bisa ken a 
busk’é pa mata, nan a tené dos luna 
rehen te cu corte a haña cu no tin sen- 
tido pa tené rehen mas. 

Ela reclama pisá cu polis ta sospechá 
tur sorto di cos di dje pero e no mag 
protehá su mes. Si e bisti chaleco an- 
tibala nan ta confisca esey y si e core 
den un auto blindá tampoco mag. 

Advertencia pakico? 

Banco Central ta investigando 
Operacien Tapa-Cara! 


WILLEMSTAD. Macambanan a bisa “Spreken is 
Zilver en Zwijgen is Goud” y Hunta di Comisario lo 
haci bon pa meditá riba e dicho sabio aki promé cu 
lansa comunicado cu ta bisa nét nét nada y mas bien 
por considerá como un declaracion steril y bashi. 

Den e comunicado cu Banco Central a califica como tal, 
nan ta partisipa cu e Hunta di Comisario di e banco a 
inicia un investigacion riba iniciativa propio dia 19 di 
april ultimo, esta mas cu 3 luna pasá, pa determiná ta 
ken a duna Minister di Finansa informacion interno 
di Banco Central na mart ultimo. 

Asumiendo cu periodistanan cu ta elaborá e tipo di 
comunicadonan aki ta poco estupido, nan a splica cu 
e método cu nan a usa ta cu banda di studia e docu- 
mentacion conserni, nan a entrevistá miembronan di 
directiva y diferente trahadó dje banco. 

Un opservacion: ta logico cu pa haci investigacion mes- 
ter studia documentacion y papia cu diferente hende 
y sigur esnan envolvi pasobra hasta pa un diferen- 
cia di algun mil florin na cualkier empresa ta studia 
documentacion y papia cu esnan envolvi, den un caso 
manera esaki, sigur tin cu haci esey. 

Usando otro dicho Hulandes nan ta yama e cos aki 
“open deur intrappen” y ta pone hende cuestiona in- 
teligencia y logica di e hunta di comisario y esun cu ta 
na cabes y ta firma e informacion. 

E loke ta sigui ta mas increibel ainda: 

• Departamento di Internal Audit di CBCS (“IAD”) 
a investigá e dadonan y a traha rapórt di loke nan 
a mira y tende. Segidamente e Hunta di Comisario 
a laga un consehero huridico externo haci un análi- 
sis preliminar. Dia 20 di mey e Hunta di Comisario a 
manda e rapórtnan pa directiva di banco y a duna nan 
oportunidad pa duna nan opinion y comentario promé 
cu Hunta di Comisario tuma un punto di bista. 

• Tur dos director di Banco Central, señora Matroos y 
dr. Jardim a reaccioná. 

Segidamente e hunta di comisario a studia e rapórt di 
nan Internal Audit, e analisis preliminar dje hurista 


y comentario dje dos directornan y nan conclucion ta- 
bata cu mester a duna señora L. Matroos-Lasten un 
Advertencia! 

Y awor ta bin: e hunta di comisario ta reservá nan 
derecho pa revisá e desicion aki! 

O sea despues cu despues cu tanto hende sabi a stu- 
dia tur dado, nan no tin sigur cu nan a tuma desicion 
corecto. 

En todo caso nan lo no tuma desicionnan mas drastico 
y lo no duna mas relato amplio en relacion cu e hecho 
cu Ministerio Publico a anuncia cu nan lo haci un in- 
vestigacion di loke a pasa. 

E cherry riba e bolo te declaracion dje hunta di comis- 
ario cu confidencialidad, integridad y confiabilidad di 
Banco Central bou di ningun sircunstancia no mag di 
ta tema di discucion pasobra ta balornan basico dje 
banco. 

CHANTAHE 

E caso no a caba aki pasobra hunta di comisario mes 
a pidi directiva dje banco pa splica nan y duna aclara- 
cion riba e supuesto chantahe cu e éx candidado pa 
minister Neysa Schoop-Isenia a denuncia di parti di 
directiva di Banco Central. 

Neysa Schoop a denuncia cu e abogado di Banco Cen- 
tral a aplica chantahe riba dje pa obligé retirá su can- 
didadura pa bira minister di Desaroyo Economico y 
como danki Banco Central lo a duné certificado cu e 
ta Integro. 

Si esey no ta chantahe, kico e ta: un condecoracion? 
Etienne Ys kende ta presidente di e hunta di bochin- 
cha di comisario di banco central a laga sa cu e no por 
imagina su mes cu directiva dje banco lo a haci algu 
asina pero den e comunicado di diadomingo no ta men- 
cioná nada di esey. 

En todo caso no tabatin mester di tanto cos: tur hende 
sa y a reconosé cu ta señora Matroos a duna minister 
Gijsbertha e dadonan cu ela mencioná y pa bin cu un 
reaccion manera esun di ayera, ta simplemente wega 
di tapa-cara. 

Mortotatuma e curpa, 

Dios tatuma e alma, 

Nos mente takedacu e recuerdonan, 

Nos curasontakedacu su amor, 

Nos fe talaga nos sacu nos ta topa atrobe. 

Cu profundo tristesa pero conforme cu Dios su bolun- 
tad nosta participa fayecimento di nos ser stima: 



Antonia VeronicaBergrok-Quandus 

Cariñosamente yama: // Toña"of / Toñita" 
* 04 - 03-1931 - 117 - 07-2019 
Nanomber di su: 

Esposo: Melius (Nel) Bergrok 

Yiunan: Oscar Bergrok 

Edgar Bergrok 

Geraldine (Gina) y WillmardSolognier-Bergrok y famia 
Nietonan:Gilbert y Charlene Bergrok-Geerman y famia, 
GwendelineBergrok, 

Erwin Bergrok, Daniel Bergrok, 

Ashwin Bergrok, AshmarBergrok, 
AshbergBergrok, AshantheSolognier 
Bisanieto: GilwertBergrok 

Y su yiunan di criansa 

Rumannan: 

tTheresita y tRafael Gomez-Quandus y famia 

tFranciscs y Tomasa Quandus-Tromp y famia 

tDominicusQuandus y Juliana Henricus y famia 

tGregoria (Goja) Quandus 

tlmelda Quandus 

tAugustin (Koochi) Quandus 

Pedro (Pecha) y Rufina Quandus-Tromp y famia 

MariaQuandus y yiu y famia 

tLourdes (Lulu) Quandus 

Cerilio(Buchi) y Lourdes Quandus-Tromp y famia 

Anselmo (Chemmy) y Frida Quandus-Koolman y famia 

Aquiles (Kili) Quandus 

tReginalda (Nalda) Quandus 

Ex nuera manera un yiu: Silvia Erasmus, 

Yeine del Camer-Angarita y yiu Jean Paul Angarita 
Swa y cuñanan: vda. Federica Kooistra-Bergrok 
tJohan Bergroky famia 
tGreta Maduro-Bergroky famia 
Marietje y Francisco Eckmeyer-Bergrok y famia 
WillemFranken y famia 
Alberto y Elisabeth Franken y famia 
Andres y Mirna Franken y famia 
Vda. Bernadetta Chong-Frankeen y famia 
JoseFranken y famia 
Stella y RudyToms-Franken y famia 
Susana Arrindell y famia 
Frida Cornelie-Bergrok yfamia 
Bon bisiña: Dominico y DoyaBermudez 

Mihoramiga: TidaTromp 

Palmira Figaroa 

Ihanan, primo y primanan, sobrino y sobrinanan, comer 
y compernan, bisiña y demás conocirnan 
Demasfamia: Bergrok, Quandus, Gomez, Leest, Ridder- 
stap, Geerman, Kooistra, Franken,Toms, Eckmeyer, 
Chong, Angarita, Cathalina, Carrasquero, Burke, Maduro, 
Andrews, Koolman,Tromp, Giel, Christiaans, Figaroa, 
Kock, Farro, Kelly, Erasmus y Solognier 
Ta invita tur paasisti na e acto di condolencia y entiero 
di nos defuntostima Antonia cual tatuma lugar 
diahuebs 25 di juli 2019 di 2'or pa 4'or di atardi saliendo 
for di misa Santa Anna na Noordpa Santana catolico na 
Noord. 

Nos tapidi nos disculpa cudespues di entiero nos no por 
ricibibishita di condolencia na casy tapidi disculpa si 
den nos tristesa nos por a lubida un of otro famia. 


Au^ra 

'ZurtCKZi 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu dolor na nos curason, nos kier anuncia fayeci- 
mento di nos ser keri: 



Ricardo Segundo Britten 

Mihor conoci como"Segundo" 

*09-12-1934-117-07-2019 

Acto di entiero lo wordo anuncia despues 


A$fra 

0 ?urte*aC <£( 

Gradicimento y Invitacion 

Pa medio di esaki famia kier a gradici tur esnan cu na un 
manera of otro a duna nos sosten, consuelo y forsa durante e 
tempo dificil cu e fayecimento y entiero di nos defunto stima: 

r 


Sra. Vda. Catharina Vrolij k-Britten 

Un danki ta bai na Aurora Funeral Home pa nan bon servicio. 

Na Sr. Max Hassell pa su bunita cancionnan den misa. 

Na Sra. Mayra Rasmijn-Roga pa su judansa durante di entiero. 
Albes nos kier invita tur famia y conocir pa asisti na 3 Santo 
Sacrificio di misa cual lo tuma lugar na Misa Sta. Filomena na 
Paradera 

Diamars 23 di juli 2019 pa 7'or di anochi 
Diahuebs 25 di juli 2019 pa 7'or di anochi 
Diasabra 27 di juli 2019 pa 7'or di anochi 
Despues di ultimo misa lo tin un rosario na cas Shiribana #6 na 
Paradera. 

Bo(so) presencia lo ta altamente aprecia 



Au^ra 

‘ Çuh&kzC & (Znemat&ufi 

Bou di e halanan di Dios mi tasigur, abocutabiba bou di 
amparo di altisimo, ta hospeda den sombra di Dios omipotente 
bisa señor mi refugio y mi forti, mi Dios, den kende mi a pone 
mi confiansa. E a cubrimicu su halanan. Bou di nan mi tasigur. 

Cu inmenso dolor na nos curason pero conforme cu Dios su 
boluntad y eternamente agradecido pa tur locual e la significa 
pa nos, nos ta anuncia cudespues di un lucha largo, a 
baysosega den brasa di Señor 
nos mama, wela, suegra, ruman, companje, tanta stima: 



Selpha Geraldina Geerman-Croes 

*05-01 -1954 - tl 9-07-2019 
Vuida di tJacobo"Coby"Geerman 

Jayson y Janelle Geerman-Werleman 
Randall y SheilahGeerman-Odor 
Gerald Geerman 
Jayelleson y JayselleGeerman 
Natasha y Natalia Geerman 
Freddy Bello 

tJohannes y tGenoveva Croes-Kelly 
tPetra y tBeltran Croes y famia 
tRosa y tFilo Ruiz-Croes y famia 
tCalito y Sita Croes-Dijkhoff y famia 
tEusebio Croes 

Carmen y tRufo Winterdal-Croes y famia 
Catharina Croes 

Nini y tFedyHoevertsz-Croes y yiu 
Ale ylrena Croes-Lopez y famia 
Alex Croes y MariaGiel-de Cuba y famia 
Mario y Betty Croes-Giel y famia 
Martino Croes 
Cecilia Croes 
Theresita Croes 

Denchi y Jane Werleman-Vrolijk 
Siltro y Obdulia Odor-Diaz 
tMilo y RhonaGeerman-Dabian y famia 
Lucia y RolyCroeze-Geerman y famia 
tMaria Salome Geerman 
Pedro y Linda Geerman-De Fino y famia 
tHerryGeerman y famia 
tRubeta y tjossyQuandus-Geerman y famia 
tSita y tJani Maduro-Geerman y famia 
Carlo Geerman 

Avilia y RonnyRidderstaat-Geerman y famia 
Cristina Geerman 

Luis y Jenny Geerman-Britten y famia 
Su ayudante nan di ultimodianan na casJudella Maduro, 
BeatrixGeerman y EselineGeerman 
Tanta y omonan, primo y prima nan, sobrino y sobrina nan, 
comer y compernan, Ihanan, bisiñanan, conocir y amigo nan, 
ex colega nan di La Linda, grupo di oracion di Machi Nita y 
demasfamia:Croes, Geerman, Werleman, Vrolijk, Odor, Diaz, 
Greaux, Bello, Kelly, Ruiz, Dijkhoff, Winterdal, Hoevertsz, Lopez, 
Giel, Martinez, Erasmus, Flanegin, Britten, Semeleer, 
Aristiqueta,Tromp, Dabian, De Fino, Croeze, Quandus, Maduro, 
Ridderstaat, Koolman, Rasmijn, Irausquin, Dirksz. 

Ta invita famia, amigo y conocirnanpa acto di entiero cual lo 
tuma lugar diadiahuebs25 di Juli 2019pa 4'or di atardi na misa 
Inmaculada Concepcion na Santa Cruz y despuespa Santana 
Santa Maria na Santa Cruz. 

Nos difunto stima lo ta reposa di 12'or pa 1.30 na casMacua- 
rima 43-B y di 2'or pa 4'or na misa Inmaculada Concepcion. 

Enbes di flor of krans lo tin un box disponibelpa un donación 
na KoninginWilhelminaKankerfonds. 

Nos disculpa si den nos tristesa nos por a lubida di menciona 
algun familiar. 


Nanomber di su: 
Yiunan: 

Nietonanstima: 


Compañero: 
Su mayornan: 
Rumannan: 


Tanta: 

Su madrina: 
Consuegronan: 

Swa y cuña nan: 

Palabra duro di un experto: 

Si ehecuta recomendacionnan di Onderlinge Regeling lo aumenta pobresa 


WILLEMSTAD. E cuidadano dr. ela regalá gobierno y pueblo di Corsou 


Sinembargo y esaki ta importante: e 


Tromp kende su capasidad intelectual 
y conosemento a keda establesé y con- 


e fin di siman aki, a declará enfatica- 
mente cu un maneho finansiero sano ta 


situacion finansiero sano aki mester ta 
basá riba fundeshinan corecto y wisioso. 


firmá fuera di tur duda, den e ensayo cu un exigencia pa cresemento economico. 



"Señorta mi wardador, mi'n tin falta di nada 
den cunucu di yerbe berde E ta ponemi sosega. 

Eta hibami na awa trankil, 

Pa mi bolbe haya forsa". 

Cu hopi tristesa pero conforme cu boluntad di Dios nos ta 
anuncia cu a bay laga nos den brasa di Señor: 



Sra.Tomasa Raymunda Kelly-Lopez 

*15-03-1936 -tl 7-07-2019 
Casa: Francisco P. Kelly 

Yiu: François D. Kelly y pareja Veronica Urueta 
Nieto(a)nan: Franchesca G. Kelly y Jean Paul F. Kelly 
Mama: tRosa Lopez-Eckmeyer 
Rumannan: 

Fortunata Tromp-Lopez y yiunan 

Ina yThomas Quandus-Lopez y yiunan 

tFina y Marcus Dorival-Lopez y yiunan 

Irena y Ale Croes-Lopez y yiunan 

Mildred Lopez y famia y yiunan 

tPablo y tReina Lopez-Orman y yiunan 

Arcadio Lopez y Famia 

Whelemina Tromp y famia 

tCarmen Tromp y famia 

tTheresita Tromp y famia 

Swa- y cuñanan: 

tChita Semeleer y famia 

Kai Kelly y famia 

Ovita Figaroa y famia 

tNini Ruiz-Kelly 

Charo Kelly y famia 

Rinchi y Cobito Hill-Kelly y famia 

tDomi y Angela Kelly-Flanegin y famia 

Eddy Kelly y famia 

Mientje y Bentel Chow-Kelly y famia 

FreddyTromp y famia 

Ihanan: 

Sharin Geerman-Kelly 
MarjorieTromp 
FreddyTromp 
Rita Tromp 
Lienchie Gomez 
Denzel Quandus 
Grupo di meditashon 

Primo(a)nan, amigonan, conocirnan y bisiñanan 
Demas famianan: Lopez, Kelly, Eckmeyer, Tromp, Quandus, 
Croes, Figaroa, Hill, Semeleer, Chow, Ruiz, Maduro, Frans, Ellis, 
Britten, Leest, Flanegin 

Ta invita pa acto di entiero y despedida cu lo tuma lugar 
diaranson 24 di juli 2019 na Misa Santa Anna di 9or pa 11 or di 
mainta. Despues di entiero no ta ricibi bishita di condolencia 
na cas. 

Nos disculpa si den nos tristesa nos por a lubida cualkier 
persona. 


Aujfrora 

- *y 

Mira con Dios a salba mi, 

Tur mi confiansa ta den djE, 

Mi n'tin miedo: 

Señor Dios ta mi forsa, mi refugio. 

E mes t'Esun cu a salba mi. 

Isaias 12:2 

Cu dolor na nos curason, 
nos kier anuncia fayecimento di nos ser keri: 



Sr.Valeriano Rudolf Filiciana 

Mihor conoci como "Jani-Tan"of"Zol" 

*18-09-1953 -tl 9-07-2019 

Acto di entiero lo wordo anuncia despues 


Ai$^ra 

Gradicimento y Invitacion 

Pa medio di esaki famia kier a gradici tur esnan cu na un 
manera of otro a duna nos sosten, consuelo y forsa durante e 
tempo dificil cu e fayecimento y entiero di nos defunto stima: 



Juan (Juancho) Boekhoudt 

Un danki special ta bay na Aurora Funeral Home pa cu e bon 
servicioy atencion. 

Boso muestra di atenshon tabata un gran consuelo pa nos. 

Na mes momento nos ta invita famia, bisiña, amigo y 
conocirnan pa compaña nos na un Santo Sacrificio na misa 
Santa Filomena na Paradera diamars 23 di juli 2019 pa 7:00 pm, 


Pasobra si aplica e recomendacionnan 
di RFT y Onderlinge Regeling sin nu- 
anse, esaki lo oumenta pobresa na Cor- 
sou y subi e promedio di desempleo cu 
ya ta inaseptabel, mas tanto ainda. 
Esaki na su turno lo stimula migracion 
di Curasoleño pa bay Hulanda cu tur 
consecuencia cu esaki lo bay tin 
pa e relacion yen di tencion entre Cor- 
sou y Reyno Hulandes, Corsou lo bira 
un haf di scapatorio pa e migrantenan 
‘barata’ cu lo bin Corsou for di paisnan 
den besindario pa yena e vasio cu esnan 
cu bay Hulanda lo crea. 

Profecionalnan y hómbernan di fishi 
lo baha bay Hulanda na bóshi paso- 
bra nan no tin tempo pa spera riba e 
promesanan cu lo bay tin cresemento 
economico si gobierno skruf nos pueblo 
pa complase Hulanda y haña placa pa 
proyectonan. 

Au^ra 

Kg* -- oQ 

"Señor ta mi wardador, mi'ntin falta di nada 
Den cunucu di yerba berde e taponemisosega. 

E tahibami na awatrankil, 
Pamibolbehañaforsa". 

Salmo: 23 

Nos ta anuncia fayecimento di: 



Gregoria Christophera Curie-Heenriquez 

*01 -03-1929 - 119-07-2019 
Acto di entiero lo wordo anuncia despues. 

